La Trobada del Baix és una celebració multitudinària que reuneix les colles castelleres del Baix Llobregat. Se celebra tots els anys, i cada any una colla diferent fa d’amfitriona. Normalment té lloc a finals de temporada, però la decisió final de la data la té la colla organitzadora. L’assistència no és obligatòria i, per tant, no sempre hi participen totes les colles, perquè es pot donar el cas que una colla ja tingui un compromís previ. Encara que, administrativament, l’Hospitalet pertany al Barcelonès, cada any participem a la Trobada del Baix.